Шолтис

Шолтис,   scultetus,  Schultheiss , або кениз  kenéz (зо славянского князь) — организатор заселеня новой осады на валашском правѣ (про село) або нѣмецком правѣ (про мѣсто) на землях феодала ци короля. Властник землѣ через шолтиса-кениза подписовав з новыма осадниками догоду, подля котрой они ся вывольняли од выплаты дани и повненя повинностей на час 12, 15 и веце рокы. По уплывѣ того часу мали были сповняти повинностѣ (сервитуты) и платити десятину в натурѣ.Иван Поп

Шолтисы-кенизы вывольняли ся од плаченя дани и повненя повинностей,  ай доставали лѣпшы землѣ. Их мѣсто и функция передавали ся дѣдично дѣтям. Они были представителѣ мѣстной самосправы и судоводства. Пак од
17. стороча права им были покуртаны, они ся стали лем представителями феодала. Без дозволу шолтиса-кениза обывателе села не могли прияти новых осадникох. В дакотрых селах селяне платили шолтису-кенизу особу дань за
повненя ним судовых повинностей. В спорных дѣлах межи шолтисом-кенизом и землепаном в роли судѣ быв жупан або король. При ослабнутю кральовской влады шолтисы-кенизы часто ся ставали властниками сел, котры они основали, доставши або купивши при тому немешску титулу.

 Жерела 


 Референции 

Катеґорія:Право
Катеґорія:Середновік